text: Lego beskyldes for racisme
  25 januar 2013 kl. 08.49
  Legos Star War-serie er racistisk, siger en tyrkisk forening.
  Det er en tyrkisk forening i Østrig, der siger, at Lego er racistisk.
  Jabba er en skurk i Star Wars, og med koblingen mellem ham og en moske antydes det, at tyrkere er kriminelle, siger tyrkerne.
  Lego har lavet Jabbas Palace, og det ligner det indvendige af en moske i Istanbul, mener den tyrkiske forening.
  - Bygningen har intet med virkeligheden at gøre. Den baserer sig på Star Wars-universet, som er et fiktivt univers, siger Legos pressechef, Roar Tude Trangbæk, til DR Nyheder.
  